钦定古今图书集成/明伦汇编/氏族典/第298卷 > 《廖用贤尚友录》 > 姜应熊
## 钦定古今图书集成/明伦汇编/氏族典/第298卷 > 《廖用贤尚友录》 > 姜应熊

按《明外史姜汉传》：“汉子奭，奭子应熊嗣指挥使，擢宣
府西路参将。嘉靖二十七年，俺荅寇大同，应熊从翁
万达自怀来鼓噪，扬尘而西，寇不测众寡，遂遁。累进
都督佥事，充总兵官，镇守宁夏。三十二年，进都督同
知。越二年，寇数万踏冰西渡，由宁夏山后直抵庄凉，
应熊等掩击，获首功，进右都督。御史崔栋劾其纵寇”，
褫职逮问，充为事官，赴塞上立功。四十年复为右都
督，充总兵官，镇守大同。录防秋劳，进左都督。总督赵
炳然劾其“纵寇互市，残害朔州”，坐戍边。穆宗立，赦还。
子显祚袭职。